பேச்சுலர் (2021 திரைப்படம்)

பேச்சுலர்  (Bachelor) என்பது அறிமுக இயக்குனர் சதீஷ் செல்வகுமார் எழுதி இயக்கி 2021ஆம் ஆண்டு இந்திய தமிழ் மொழியில் வெளியான காதல் பரபரப்பூட்டும் திரைப்படமாகும். ஆக்சஸ் பிலிம் ஃபேக்டரியின் கீழ் ஜி. டில்லிபாபு தயாரித்த இந்தப் படத்தில் ஜி. வி. பிரகாஷ் குமார், திவ்யபாரதி (அவரது தமிழ் அறிமுகம்) நடித்துள்ளனர். இது 3 திசம்பர் 2021 அன்று வெளியிடப்பட்டது. இந்த படம் கலவையான நேர்மறையான விமர்சனங்களைப் பெற்றது. ஜி.வி. பிரகாஷ் குமாரின் நடிப்பு, இயக்கம் , ஒளிப்பதிவு ஆகியவை பாராட்டைப் பெற்றது, ஆனால் படத்தின் அதிக நீளம் குறித்து விமர்சிக்கப்பட்டது.

நடிகர்கள் 
 டார்லிங்காக ஜி.வி.பிரகாஷ்குமார்
 சுப்பு "சுப்பு" லட்சுமியாக (பூ) திவ்ய பாரதி  
 லந்தசாக முனிஷ்காந்த் 
 பக்ஸாக பகவதி பெருமாள் 
 பாஸ்டர் மருத்துவராக மிஷ்கின் (சிறப்புத் தோற்றம்)
 மருத்துவராக கார்த்திக் குணசேகரன் (சிறப்புத் தோற்றம்)
 டார்லிங்கின் நண்பராக சுபாஷ் செல்வம்

தயாரிப்பு 
செப்டம்பர் 2019 இல், ஜி.வி.பிரகாஷ் படத்தில் நடிக்க ஒப்பந்தம் செய்யப்பட்டார். செப்டம்பர் 13, 2019 அன்று, படத்தின் முதல் தோற்றமும், நடிகர்களின் விவரமும் வெளியிடப்பட்டது. அக்டோபர் 2020 இல் படப்பிடிப்பு முடிவடைந்தது. பட முன்னோட்டம் 13 பிப்ரவரி 2021 அன்று வெளியிடப்பட்டாலும், கோவிட்-19 பாதிப்பின் காரணமாக எதிர்பார்க்கப்பட்ட வெளியீடு தாமதமானது.

ஒலிப்பதிவு 
ஜி. வி. பிரகாஷ் குமார், திபு நினன் தாமஸ், ஏ. எச். காஷிப் ஆகியோர் இசையமைத்துள்ளனர்.

சான்றுகள்

வெளி இணைப்புகள் 
 

இந்தியத் திரைப்படங்கள்
2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்